Vreugde | ProsperYou
Home Blogs Ashoop Vreugde's blog
Psalm 37:3,19,25 Vind jou vreugde in die Here en Hy sal jou gee wat jou hart begeer. In tyd van nood sal hulle nie verleë staan nie, in tyd van gebrek sal hulle genoeg hê..Ek was jonk en ek het oud geword, maar nooit het ek 'n regverdige verlate gesien of dat sy nageslag brood soek nie..
Hierdie verse het nuwe betekenis vir ons gekry in Thailand. As mens afhanklik is van die wisselkoers maak dit wat met jou geldeenheid gebeur nogal saak. Die wisselkoers het `'n duik gevat en sodoende daarmee saam ons besteebare inkomste. Ons moet dringend nuwe huis soek, maar besef dat dit nie sonder opofferings sal wees nie. Ons het ons klein huisie in die bos moes verruil vir huis op die straat met geen boom of plant in sig nie. Ek het tot die besef gekom hoe maklik goed jou "comfort" word. Hierdie piepklein huisie was vir ons `'n veilige hawe, maar dit is nou tyd om dit te verlaat en ons glo dat ons ook hieruit geestelik sal kan groei.
Daarom nogtans sal ek jubel in die Here. Soms jubel ons met trane oor die wange, want wees bly in die Here, al verander jou hele lewe. Een ding is duidelik, God sorg vir Sy kinders, op maniere wat ons nie eens dink moontlik is nie. Vreugde le nie in goed nie, maar in die vrede, wat geen geld kan koop nie, wat ons gratis ontvang van ons Hemelse Vader.
Ons is Cobus en Deirdre van Bloemfontein en is deur God geroep om die goeie nuus in Thailand te gaan leef en versprei. Volgens Jesaja 42:1-4.
Ons werk saam die plaaslike Thai kerke op die eiland Koh Phangan . Thai en Burmese Kinders is 'n groot deel van ons bediening. Ons bedien ook op die Full-Moon-Party, jongmense van regoor die wêreld. Ons werk ook elke jaar by 'n weeshuis in Indië as deel van ons uitreik na kinders. Julle kan ons volg op ons Facebook blad